|  |  |
| --- | --- |
| **3. sastanak posebne grupe za reformu javne uprave**  **IZMEĐU EU I BIH**  **Banja Luka, 12. februara 2019. godine** | |
| **Preporuke i naredne aktivnosti** |

***Strateški okvir za reformu javne uprave (SORJU)***

* *RS hitno treba usvojiti* ***cjelodržavni strateški okvir za reformu javne uprave.***
* *Svi nivoi vlasti trebaju što prije usvojiti* ***zajednički akcioni plan.*** *Mogućnost izrade zasebnih akcionih planova koji uzimaju u obzir različite rezultate u oblastima vezanim za RJU na svim nivoima vlasti, se može razmotriti tek nakon usvajanja zajedničkog akcionog plana.*
* *BiH treba* ***da osigura funkcionalnu i djelotvornu koordinaciju*** *na tehničkom nivou u okviru uspostavljenih struktura za provedbu i praćenje reforme javne uprave, uz istovremeno jačanje svih aspekata koordinacije na političkom nivou. Koordinacijske strukture će predvidjeti snažnije uključivanje organizacija civilnog društva i odražavati zajednički mehanizam praćenja provedbe SORJU.*
* *BiH treba uspostaviti zajednički* ***sistem praćenja i izvještavanja zasnovan na učinku*** *kojim bi se osigurala procjena napretka u odnosu na postavljene ciljeve. U ovo bi trebalo uključiti zajedničke obrasce za prikupljanje jedinstvenih podataka o praćenju na svim nivoima vlasti, kao i zajedničke smjernice i rokove za praćenje i izvještavanje.*
* *BiH treba uspostaviti* ***efikasnu koordinacijsku strukturu donatora*** *za RJU, uključujući kontinuirani rad i poboljšano funkcioniranje Fonda za RJU nakon provedene analize o Fondu za RJU od strane Ureda koordinatora za RJU. Potrebno je osigurati finansijsku održivost planiranih reformi i putem vlastitih budžetskih sredstava BiH koja bi se dopunila donatorskim sredstvima.*

***Upravljanje javnim finansijama***

* *Republika Srpska hitno treba ubrzati usvajanje Strategije upravljanja javnim finansijama, a svi nivoi trebaju da sarađuju na izradi i usvajanju* ***vjerodostojnog i relevantnog cjelodržavnog strateškog okvira za upravljanje javnim finansijama*** *i akcionog plana.*
* *Potrebno je provesti opsežne interne konsultacije o strateškom okviru za upravljanje javnim finansijama na nivou cijele zemlje, kao i konsultacije s vanjskim akterima te pravilno utvrditi troškove i budžet. Usvajanje strateškog okvira za upravljanje javnim finansijama i dalje ostaje ključni preduvjet za sve razgovore o budućim aktivnostima budžetske podrške i od velikog je značaja za privredu i dugoročnu fiskalnu poziciju BiH.*
* *Osigurati sveobuhvatne institucionalne odgovornosti za koordinaciju i praćenje provedbe* ***upravljanja javnim finansijama i strateškog okvira za reformu javne uprave.***
* *Onog trenutka kada bude usvojen strateški okvir, BiH bi trebala razmotriti uspostavljanje* ***foruma za politički dijalog na državnom nivou*** *o reformi upravljanja javnim finansijama sa Evropskom komisijom i međunarodnim financijskim institucijama.*

***Izrada politika i koordinacija***

* *Svi nivoi vlasti u BiH trebaju da revidiraju i bolje definiraju* ***smjernice i zahtjeve za kvalitetom*** *za* ***strateške dokumente i izvještaje o praćenju*** *u skladu s principima javne uprave. Osim toga, potrebno je odrediti institucionalnu odgovornost i osigurati dovoljan* ***kapacitet za koordinaciju i kontrolu kvalitete*** *u svim novim prijedlozima politika prije nego što se dostave vladama na odobrenje, uključujući ovlasti za dostavljanje primjedbi na predložene politike nadležnih ministarstava u slučaju kada minimalni standardi kvalitete nisu zadovoljeni.*
* *BiH bi treba da usvoji regulatorni okvir i detaljno razrađene smjernice za* ***strateško planiranje i praćenje sektora u cijeloj zemlji****,* ***da******osigura usklađenu metodologiju i uvjete za strateški razvoj sektora u cijeloj zemlji****.**Potrebno je revidirati zahtjeve za praćenje i izvještavanje na nivoima vlasti kako bi uključili informacije o napretku prema ciljevima i pokazateljima politika i namijenili odgovarajuća sredstva za njihovu provedbu.*
* *BiH se potiče na poboljšanje provedbe smjernica za* ***procjenu utjecaja propisa (RIA),*** *uključujući i funkcije kontrole kvalitete na svim nivoima vlasti.*
* *BiH se potiče da u značajnoj mjeri smanji korištenje* ***hitnih postupaka*** *u parlamentima, i da istovremeno osigura redovno praćenje i izvještavanje o upotrebi hitnih postupaka.*
* *BiH treba osigurati da se pravni okvir za javne konsultacije poboljša i dosljedno primjenjuje u praksi te da se prijedlozi politika koji se podnose na usvajanje provjeravaju u pogledu njihove usklađenosti sa standardima i zahtjevima za konsultacijama na svim nivoima vlasti.*
* *BiH hitno treba ubrzati izradu i usvajanje cjelodržavnog Programa integriranja BiH u EU, što je obaveza propisana SSP-om (član 70. stav 3), kako bi se pružile potpune i dosljedne informacije o svim zakonodavnim i nezakonodavnim obavezama na svim nivoima vlasti, i kako bi se osiguralo harmonizirano usklađivanje s pravnom stečevinom.*

***Državna služba i upravljanje ljudskim potencijalima***

* *BiH treba da osigura usklađivanje politika državne službe u pogledu njihovih zakonodavnih i institucionalnih aspekata, kao i alate za upravljanje ljudskim resursima na svim nivoima vlasti, uključujući FBiH i kantonalni nivo, ali i sve nivoe vlasti. BiH treba obavijestiti Evropsku komisiju o sljedećim koracima koji će se preduzeti u tom pogledu.*
* *BiH treba da osigura dosljednost između* ***okvira zajedničke politike*** *i relevantnih područja upravljanja ljudskim resursima iz Akcionog plana Strateškog okvira za reformu javne uprave u cilju usklađivanja aktivnosti na različitim nivoima vlasti. RS i BD trebaju da usvoje zajednički okvir politika.*
* *BiH treba osigurati adekvatno uređenje* ***dosljedne i djelotvorne institucionalne strukture****. U tom smislu, uloge i odgovornosti za izradu, provedbu i praćenje politika državne službe i upravljanja ljudskim resursima trebaju biti jasno podijeljene između nadležnih institucija.*
* *BiH treba osigurati da svi nivoi vlasti kod kojih je to primjenjivo usvoje zakone o* ***registrima državnih službenika i prošire HRMIS na različitim nivoima.***
* *BiH treba utvrditi sve potrebne alate za informacione sisteme upravljanja ljudskim resursima (HRMIS) i osigurati njihovu interoperabilnost. BiH treba uspostaviti* ***jedinice za upravljanje ljudskim resursima*** *u svim izvršnim tijelima na svim nivoima vlasti i primijeniti informacione sisteme za upravljanje ljudskim resursima.*
* *BiH treba uspostaviti* ***redovnu koordinaciju između agencija za državnu službu*** *kako bi se osigurao dosljedan i usklađen pristup u upravljanju ljudskim resursima.*
* *BiH treba ojačati* ***kapacitete institucija zaduženih za obuku*** *državnih službenika, i osigurati redovnu i kontinuiranu obuku državnih službenika.*
* *BiH treba unaprijediti kapacitete odbora za odlučivanje po žalbama.*
* *BiH treba uskladiti propise o državnoj službi s principima javne uprave, izbjegavajući bilo kakve pokušaje daljnje politizacije državne službe, posebno treba izuzeti više rukovodeće pozicije iz opsega državne službe.*
* *BiH treba poboljšati postojeće zakonodavstvo prema otvorenijem, transparentnijem i zapošljavanju zasnovanom na zaslugama za visoke, srednje i stručne pozicije državnih službenika, poboljšanjem okvira kompetencija potrebnih za ova radna mjesta, povećanjem korištenja online alata za zapošljavanje i odabirom najbolje rangiranih kandidata.*
* *Vlasti u BiH trebaju* ***da prekinu s praksom imenovanja 'vršitelja dužnosti'*** *bez omogućavanja kandidatima da prođu proceduru javnog konkursa;*
* *Vlasti BiH trebaju provoditi* ***interne premještaje*** *u skladu s postupkom utemeljenom na zaslugama, institucionalnim potrebama za ljudskim resursima i pristanku državnih službenika.*

***Odgovornost***

* *Svi nivoi uprave trebaju osigurati* ***dostupnost******zakonodavstva******javnosti*** *i da uvesti pravila i postupke za sistemsku pripremu prečišćenih tekstova glavnih zakona.*
* *BiH treba osigurati uspostavu mehanizma za efikasnu provedbu preporuka Institucije ombudsmana u skladu s najboljim EU i međunarodnim standardima i podizanje svijesti u javnim institucijama o potrebi provedbe preporuka ombudsmana.*
* *BiH treba poboljšati zakonske odredbe o* ***pristupu informacijama****, uključujući izradu opsežnog kataloga informacija koje će biti dostupne na internet stranicama javnih institucija, te osigurati punu provedbu te redovno i djelotvorno praćenje tih zakona. Gdje je to potrebno, treba uvesti sankcije za nepoštivanje obaveze pružanja pristupa javnim informacijama.*
* *Svi nivoi vlasti potiču se na usvajanje usklađenog pristupa u pogledu svih izmjena i dopuna* ***Zakona o općem upravnom postupku*** *(ZOUP) kako bi se osigurale bolje i dosljednije administrativne usluge za građane i preduzeća širom zemlje,*

***Naredne aktivnosti:***

***Strateški okvir javne uprave***

* *BiH će obavijestiti Evropsku komisiju o roku za usvajanje cjelodržavnog strateškog okvira za reformu javne uprave na nivou RS-a najkasnije do 30. aprila 2019. godine.*
* *BiH će izvijestiti o napretku u izradi zajedničkog akcionog plana za provedbu Strateškog okvira za reformu javne uprave do 30. aprila 2019. godine*
* *BiH će izvijestiti o multilateralnim dogovorima za uspostavu efikasne koordinacijske strukture donatora do septembra 2019. godine.*
* *Informirati Evropsku komisiju o nastavku rada Fonda za RJU po primitku analize o Fondu za RJU od Ureda koordinatora do 30. maja 2019. godine. Osim toga, obavijestiti Evropsku komisiju, kao i druge donatore koji djeluju u zemlji, o planiranim i preduzetim mjerama za jačanje efikasnosti Fonda za RJU.*
* *Ured koordinatora RJU bi trebao dostaviti analizu o funkcioniranju Fonda za RJU do kraja februara 2019. godine*
* *Do 30. aprila 2019. godine, dostaviti Evropskoj komisiji pregled trenutne pomoći za Fond za RJU, koji uključuje (1) pregled tekuće i (2) planirane pomoći, te navesti projekte koji bi bili ugroženi povlačenjem sredstava iz Švedske i drugih država članica EU. Ovaj pregled treba da obuhvati rokove, iznos, opseg i rezultate.*

***Upravljanje javnim finansijama***

* *Informirati Evropsku komisiju o vremenskom okviru i sljedećim koracima za izradu vjerodostojnog i relevantnog cjelodržavnog strateškog okvira za upravljanje javnim finansijama (PFM)*
* *Konsultirati Evropsku komisiju o Akcionom planu vezanom za nacrt strategije upravljanja javnim finansijama RS-a prije usvajanja.*
* *Informirati Evropsku komisiju o međuinstitucionalnim dogovorima i planovima za uspostavu foruma za politički dijalog na nivou cijele zemlje o upravljanju javnim finansijama*

***Izrada politika i koordinacija***

* *Informirati Evropsku komisiju o preduzetim koracima i institucionalnoj organizaciji za izradu regulatornog okvira i zajedničkih metodoloških smjernica za izradu, praćenje i izvještavanje o cjelodržavnoj sektorskoj strategiji.*
* *Informirati Evropsku komisiju o web stranicama na kojima su dostupni redovni izvještaji o provedbi Programa rada Vlade, kao i izvještaji o provedbi sektorskih strategija.*
* *Informirati Evropsku komisiju o podacima o javnim konsultacijama koje su provedene na svim nivoima vlasti.*
* *Informirati Evropsku komisiju o planovima i pripremama za izradu cjelodržavnog Programa integriranja BiH u EU do juna 2019. godine.*

***Državna služba i upravljanje ljudskim potencijalima***

* *Dostaviti Evropskoj komisiji informacije o tome kako vršiti usklađivanje politika državnih službi i zakonskih okvira na svim nivoima vlasti, uključujući nivo FBiH i kantona*
* *Dostaviti Evropskoj komisiji pregled budžeta agencija za državnu službu na svim nivoima vlasti, strategija za obučavanje i institucija nadležnih za realizaciju obuka, kao i pregled javnih institucija koje imaju odjele za upravljanje ljudskim resursima na svim nivoima vlasti*
* *Dostaviti Evropskoj komisiji podatke o državnoj službi za 2017, 2018. i 2019. godinu, kao i sve procjene potreba za finansiranjem izrade okvira kompetencija*

***Odgovornost***

* *Dostaviti Europskoj komisiji podatke o pristupu javnim informacijama, kao i*

*o žalbama na šutnju administracije ili odbijanju pružanja informacija, te o stepenu u kojem se takve žalbe provode.*